CELEX: 62010FN0075
Language: hu
Date: 2010-09-10 00:00:00
Title: F-75/10. sz. ügy: 2010. szeptember 10-én benyújtott kereset — Scheefer kontra Parlament

6.11.2010   
            
            
               HU
            
            
               Az Európai Unió Hivatalos Lapja
            
            
               C 301/64
            
         2010. szeptember 10-én benyújtott kereset — Scheefer kontra Parlament
   (F-75/10. sz. ügy)
   ()
   2010/C 301/103
   Az eljárás nyelve: francia
   
      Felek
   
   
      Felperes: Séverine Scheefer (Luxembourg, Luxemburg) (képviselők: C. L’Hote-Tissier ügyvéd)
   
      Alperes: Európai Parlament
   
      A jogvita tárgya és leírása
   
   Az alperes azon határozatainak megsemmisítése, amelyek megtagadták a felperes jogi helyzetére vonatkozó, indokolással ellátott határozat meghozatalát, és végül megtagadták a felperes ideiglenes alkalmazotti szerződésének a Közösségek egyéb alkalmazottaira vonatkozó alkalmazási feltételek 8. cikkének (1) bekezdése szerinti határozatlan idejű foglalkoztatássá alakítását, valamint a felperes által elszenvedett kár megtérítése.
   
      A felperes kereseti kérelmei
   
   
               —
            
            
               A Közszolgálati Törvényszék függessze fel az eljárást az Európai Unió Közszolgálati Törvényszéke előtt jelenleg folyamatban lévő F-105/09. sz. ügyben való határozathozatalig;
            
         
               —
            
            
               ennek hiányában semmisítse meg a 2010. február 11-i és a 2010. június 10-i határozatokat, amelyekben a Parlament a 2009. október 12-i levelének egyszerű újbóli elküldésével megtagadta a felperes jogi helyzetére vonatkozó indokolással ellátott határozat meghozatalát, és két, egymást követő megújítást ellenére végül megtagadta a felperes ideiglenes alkalmazotti szerződésének határozatlan idejű foglalkoztatássá alakítását;
            
         
               —
            
            
               semmisítse meg a Parlament 2009. február 12-i határozatát;
            
         
               —
            
            
               semmisítse meg a Parlament 2009. október 12-i határozatát;
            
         
               —
            
            
               semmisítse meg az eredeti szerződés jogi minősítését, valamint a 2009. március 31-i lejárati határidejét;
            
         
               —
            
            
               ennélfogva minősítse át a felperes foglalkoztatását határozatlan idejű foglalkoztatássá;
            
         
               —
            
            
               orvosolja a felperes által a Parlament magatartása miatt elszenvedett kárt;
            
         
               —
            
            
               másodlagosan, amennyiben a Közszolgálati Törvényszék mégis arra a következtetésre jutna, hogy a határozatlan idejű foglalkoztatás ellenére a munkaviszony megszakadt — jóllehet nem ez a helyzet —, ítéljen meg a szerződéses jogviszony jogellenes megszűntetése miatt kártérítést;
            
         
               —
            
            
               harmadlagosan, amennyiben a Közszolgálati Törvényszék mégis arra a következtetésre jutna, hogy nincs lehetőség átminősítésre — jóllehet nem ez a helyzet —, ítéljen meg a felperes által az Európai Parlament vétkes magatartása okán elszenvedett kár miatt kártérítést;
            
         
               —
            
            
               tartson fenn a felperesnek minden egyéb jogot, jogorvoslati lehetőséget, jogalapot és eljárást, így nevezetesen az elszenvedett károk megtérítése érdekében a Parlament kártérítés fizetésére kötelezését;
            
         
               —
            
            
               kötelezze az Európai Parlamentet a költségek viselésére.